Мы махуэхэм
ЩIышылэм и 19, щэбэт
1847 гъэм «Кавказ» газетым тридзащ Адыл-Джэрий СулътIан и «Урыс-шэрджэс е адыгэ псалъалъэ, грамматикэ кIэщI щIыгъуу» тхыгъэр.
1965 гъэм Майскэ поселкэр къалэ ящIащ.
ТхакIуэ, узэщIакIуэ, егъэджакIуэ Жылау Нурбий къызэралъхурэ илъэс 82-рэ ирокъу.
Адыгэ усакIуэ, КIэрашэ Тембот и щIыхькIэ щыIэ саугъэтым и лауреат, «Адыгэ макъ» газетым и редактор нэхъыщхьэ Дербэ Тимур и ныбжьыр илъэс 39-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Махуэм хуабэр градуси 3 — 5, жэщым щIыIэр 1 градус щыхъунущ.
ЩIышылэм и 20, тхьэмахуэ
Уэсым и дунейпсо махуэщ
1588 гъэм Урыс пащтыхь Федор Иван и къуэм Кремлым щригъэблэгъат Черкасскэхэ Темрыкъуэ и къуэ Мамсрыкъуэрэ Къамболэт и къуэ Къудэнэтрэ (зэкъуэш бынхэт).
1921 гъэм Бгырыс АССР-р къэунэхуащ.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ. Махуэм хуабэр градус 1 — 4, жэщым щIыIэр градуси 4 щыхъунущ.
ЩIышылэм и 21, блыщхьэ
УФ-м и инженер дзэхэм я махуэщ
1918 гъэм Адыгейм Совет властыр щагъэуващ.
1924 гъэм Ленин (Ульянов) В. И. дунейм ехыжащ.
1985 гъэм Хьэгъундокъуэ Елмэсхъан дунейм ехыжащ.
КъБР-м и цIыхубэ тхакIуэ ХьэхъупащIэ Хьэжбэчыр къызэралъхурэ илъэс 87-рэ ирокъу.
УФ-ми КъБР-ми щIыхь зиIэ я егъэджакIуэ, тхыдэ щIэныгъэхэм я доктор, профессор Мэлбахъуэ Борис и ныбжьыр илъэс 67-рэ ирокъу.
Филологие щIэныгъэхэм я доктор, КъБР-м щIэныгъэхэмкIэ щIыхь зиIэ и лэжьакIуэ БищIо Борис и ныбжьыр илъэс 61-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ. Махуэм хуабэр градус 1 — 3, жэщым щIыIэр градуси 2 — 1 щыхъунущ.
